CELEX: 32013D0258(01)
Language: da
Date: 2013-05-27 00:00:00
Title: 2013/258/EU: Rådets afgørelse af 27. maj 2013 om den holdning, der skal indtages på vegne af Den Europæiske Union i AVS-EU-Ministerrådet til Den Føderale Republik Somalias status i forbindelse med partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater

4.6.2013   
            
            
               DA
            
            
               Den Europæiske Unions Tidende
            
            
               L 150/26
            
         RÅDETS AFGØRELSE
   af 27. maj 2013
   om den holdning, der skal indtages på vegne af Den Europæiske Union i AVS-EU-Ministerrådet til Den Føderale Republik Somalias status i forbindelse med partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater
   (2013/258/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 217, sammenholdt med artikel 218, stk. 9,
   under henvisning til den interne aftale mellem repræsentanterne for medlemsstaternes regeringer, forsamlet i Rådet, om de foranstaltninger, der skal træffes, og de procedurer, der skal følges ved gennemførelse af AVS-EF-partnerskabsaftalen (1), særlig artikel 1,
   under henvisning til forslag fra Europa-Kommissionen, og
   ud fra følgende i betragtninger:
   
               (1)
            
            
               Ifølge artikel 94 i partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000 (2), som ændret i Luxembourg den 25. juni 2005 (3) og som ændret i Ouagadougou den 22. juni 2010 (4) (»AVS-EU-partnerskabsaftalen«) skal enhver anmodning om tiltrædelse, som fremsættes af en stat, indgives til godkendes af AVS-EU-Ministerrådet.
            
         
               (2)
            
            
               Den 25. februar 2013 indgav Den Føderale Republik Somalia en anmodning om tiltrædelse i overensstemmelse med artikel 94 i AVS-EU-aftalen.
            
         
               (3)
            
            
               AVS-EU-Ministerrådets godkendelse af Den Føderale Republik Somalias tiltrædelse bør godkendes af Unionen.
            
         
               (4)
            
            
               Den Føderale Republik Somalia bør deponere sin tiltrædelsesakt hos Generalsekretariatet for Rådet for Den Europæiske Union og sekretariatet for AVS-staterne, som er depositarer for aftalen.
            
         
               (5)
            
            
               Den holdning, som skal indtages på Unionens vegne i AVS-EU-Ministerrådet for så vidt angår Den Føderale Republik Somalias status i forbindelse med AVS-EU-aftalen, bør derfor fastlægges —
            
         VEDTAGET DENNE AFGØRELSE:
   Artikel 1
   Den holdning, som på Den Europæiske Unions vegne skal indtages i AVS-EU-Ministerrådet, til Den Føderale Republik Somalias anmodning om observatørstatus og efterfølgende tiltrædelse af partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000, som ændret i Luxembourg den 25. juni 2005 og som ændret i Ouagadougou den 22. juni 2010, baseres på det udkast til AVS-EU-Ministerrådets afgørelse, der er knyttet til nærværende afgørelse.
   Formelle og mindre ændringer af det udkast til AVS-EU-Ministerrådets afgørelse, der er knyttet til nærværende afgørelse, kan foretages efter aftale, uden at det kræver, at nærværende afgørelse skal ændres.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 27. maj 2013.
      
         
            På Rådets vegne
         
         C. ASHTON
         
            Formand
         
      
   
   
      (1)  EFT L 317 af 15.12.2000, s. 376.
   
      (2)  EFT L 317 af 15.12.2000, s. 3. Aftalen er berigtiget i EUT L 385 af 29.12.2004, s. 88.
   
      (3)  EUT L 209 af 11.8.2005, s. 27.
   
      (4)  EUT L 287 af 4.11.2010, s. 3.
   
      UDKAST TIL
      AVS-EU-MINISTERRÅDETS AFGØRELSE Nr. …/…
      af …
      om Den Føderale Republik Somalias anmodning om observatørstatus og efterfølgende tiltrædelse af partnerskabsaftalen mellem medlemmerne af gruppen af stater i Afrika, Vestindien og Stillehavet på den ene side og Det Europæiske Fællesskab og dets medlemsstater på den anden side
      AVS-EU-MINISTERRÅDET HAR —
      under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000 (1), som ændret i Luxembourg den 25. juni 2005 (2) og som ændret i Ouagadougou den 22. juni 2010 (3) (»AVS-EU-aftalen«), særlig artikel 94,
      under henvisning til AVS-EU-Ministerrådets afgørelse nr. 1/2005 af 8. marts 2005 om vedtagelse af forretningsordenen for AVS-EU-Ministerrådet (4), særlig artikel 8, stk. 2, og
      ud fra følgende i betragtninger:
      
                  (1)
               
               
                  Cotonouaftalen trådte i kraft den 1. juli 2008 i overensstemmelse med aftalens artikel 93, stk. 3. Den blev ændret første gang i Luxembourg den 25. juni 2005 og anden gang i Ouagadougou den 22. juni 2010. Anden ændring har fundet midlertidig anvendelse siden den 31. oktober 2010 (5).
               
            
                  (2)
               
               
                  Ifølge artikel 94 i AVS-EU-aftalen skal enhver anmodning om tiltrædelse, som fremsættes af en stat, indgives til og godkendes af AVS-EU-Ministerrådet.
               
            
                  (3)
               
               
                  Den 25. februar 2013 indgav Den Føderale Republik Somalia en anmodning om observatørstatus og efterfølgende tiltrædelse i overensstemmelse med artikel 94 i AVS-EU-aftalen.
               
            
                  (4)
               
               
                  Den Føderale Republik Somalia bør deponere sin tiltrædelsesakt hos depositarerne for AVS-EU-aftalen, dvs. Generalsekretariatet for Rådet for Den Europæiske Union og sekretariatet for AVS-staterne —
               
            VEDTAGET DENNE AFGØRELSE:
      Artikel 1
      Godkendelse af anmodning om tiltrædelse og observatørstatus
      Den Føderale Republik Somalias anmodning om at tiltræde partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000, som ændret i Luxembourg den 25. juni 2005 og som ændret i Ouagadougou den 22. juni 2010, godkendes hermed.
      Den Føderale Republik Somalia deponerer sin tiltrædelsesakt hos depositarerne for AVS-EU-aftalen, dvs. Generalsekretariatet for Rådet for Den Europæiske Union og sekretariatet for AVS-staterne.
      Den Føderale Republik Somalia kan i afventning af tiltrædelsen deltage i Rådets møder som observatør.
      Artikel 2
      Ikrafttræden
      Denne afgørelse træder i kraft på dagen efter vedtagelsen.
      
         Udfærdiget i,
         
            
               På AVS-EU-Ministerrådets vegne
            
            
               Formand
            
         
      
      
         (1)  EFT L 317 af 15.12.2000, s. 3.
      
         (2)  Aftale om ændring af partnerskabsaftalen mellem medlemmerne af gruppen af stater i Afrika, Vestindien og Stillehavet på den ene side og Det Europæiske Fællesskab og medlemsstaterne på den anden side undertegnet i Cotonou den 23. juni 2000 (EUT L 209 af 11.8.2005, s. 27).
      
         (3)  Aftale om ændring for anden gang af partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000, som ændret første gang i Luxembourg den 25. juni 2005 (EUT L 287 af 4.11.2010, s. 3).
      
         (4)  EUT L 95 af 14.4.2005, s. 44.
      
         (5)  Afgørelse nr. 2/2010 truffet af AVS-EU-Ministerrådet den 21. juni 2010 (EUT L 287 af 4.11.2010, s. 68).